Shirō Kasami

ชิโร่ คาซามิ (Shirō Kasami) เป็นตัวละครจากเรื่อง Artificial Girl และเป็นเทรนเนอร์ของนาโอกิ

คาซามิ มีบทบาทเป็นตัวละครฝ่ายอธรรมในเนื้อเรื่องช่วงแรก ก่อนท่ี่จะกลับตัวกลับใจได้ในภายหลัง

Overview
ชิโร่ คาซามิ เป็นหนึ่งในนักเรียนของโรงเรียนมินาโนะ โดยเรียนอยู่มัธยมปลายปีที่ 2 ห้องเดียวกับมาซามิุเนะ ริคาโกะ ซึ่งความจริงเขาต้องเรียนอยู่ปี 3 แต่ซ้ำชั้นด้วยเหตุผลบางประการ ในอดีตเขาเคยพ่ายแพ้ต่อเท็ตสึยะ อายาโตะ ในการแข่งขัน AG Battle ระดับเขตมาก่อน

คาซามิปรากฏตัวครั้งแรกในฐานะศัตรูของซากุรางิ มาคิโนะ และมาซามุเนะ ริคาโกะ เขาท้าทั้งสองสู้ในกติกา 2 รุม 1 และสามารถเอาชนะมาได้อย่างไม่ยากเย็น ก่อนที่จะเกือบเสียท่าให้กับทั้งคู่ในการแข่งขัน "มินาโนะ กักคุเอ็น AG Battle"

Appearance
ผมไฮไลท์สีดำทอง สวมชุดนักเรียนของโรงเรียนมินาโนะเหมือนนักเรียนคนอื่นๆ มีรูปร่างสูงโปร่ง โดยรวมเป็นเด็กหนุ่มที่ดูดีคนหนึ่ง

Personality
คาซามิเป็นเด็กหนุ่มที่ชอบพูดจาอวดดีและดูถูกผู้อื่น ทะนงตน คิดว่าตนเหนือกว่าผู้อื่นไปทุกอย่าง ชื่นชอบการต่อสู้ AG Battle เป็นอย่างมาก รวมทั้งมีความเชื่อมั่นในตัวนาโอกิ AG ของเขาว่าเก่งกาจเหนือใครๆ ก่อนที่จะกลับตัวกลับใจหลังจากได้ต่อสู้กับซากุรางิ มาคิโนะและริน ซึ่งในการต่อสู้ครั้งนั้นนาโอกิเกือบเสียท่าทั้งๆที่ความสามารถของรินด้อยกว่ามาก

ในช่วงหนึ่งของเนื้อเรื่องนั้นได้มีการเปิดเผยอดีตบางส่วนของคาซามิ ว่าเขานั้นไม่ได้เป็นคนที่มีลักษณะนิสัยแบบนี้ตั้งแต่แรก โดยนิสัยของเขากลายเป็นคนอวดดีเมื่อได้พบกับไอซาวะ "สเตลล่า" ซายูริ และยิ่งทวีความทะนงตนมากขึ้นเมื่อเขาไม่ยอมรับความพ่ายแพ้ต่อเท็ตสึยะ อายาโตะ ในการแข่งขัน AG Battle ระดับเขต

Beginning of the pride
ชิโร่ คาซามิ และนาโอกิ AG ของเขา ได้พบกับไอซาวะ "สเตลล่า" ซายูริ ประธานชมรมวิจัย AG และเพื่อนร่วมห้องของคาซามิ โดยคาซามิไหว้วานให้ซายูริตรวจสอบความสามารถของนาโอกิเพื่อที่จะนำไปแข่งขัน AG Battle เมื่อซายูริได้ตรวจสอบก็พบว่านาโอกิเป็น AG ที่มีความสามารถในระดับสูงและโดดเด่น ซายูริซึ่งไม่เคยพบ AG ที่เก่งกาจขนาดนี้มาก่อนกล่าวยกยอนาโอกิจนเกินเหตุ รวมทั้งเชิญชวนให้คาซามิเข้าร่วมชมรมวิจัย AG ซึ่งเขาก็ตอบตกลง และนั่นคือจุดเริ่มต้นของเส้นทางอันผิดพลาดของคาซามิ

คาซามิประสงค์ที่จะเข้าร่วม AG Battle ระดับเขตซึ่งซายูริคิดว่าเป็นเรื่องล้อเล่น เพราะคาซามิเพิ่งสนใจใน AG ได้เพียงไม่นาน และการแข่งขันดังกล่าวค่อนข้างเป็นรายการใหญ่ซึ่งเทรนเนอร์ที่เข้าร่วมส่วนหญ่มักจะฝึกซ้อมมาอย่างดีแล้วเท่านั้น แต่ความจริงแล้วคาซามิเอาจริง เขาใช้เวลาส่วนใหญ่ไปกับการประลอง AG Battle จนเรียนซ้ำชั้น รวมทั้งนิสัยของเขาก็เริ่มแปรเปลี่ยนกลายเป็นคนหยิ่งทะนงตนมากขึ้น และพกความมั่นใจอย่างเต็มเปี่ยมเข้าสู่การประลอง AG Battle ระดับเขต

คาซามิสามารถเข้าสู่รอบชิงชนะเลิศได้ด้วยความสามารถอันร้ายกาจของนาโอกิ ด้วยนิสัยหยิ่งทะนงตนของเขาสร้างความเกลียดชังให้แก่ผู้เข้าร่วมชมการประลองพอสมควร คาซามิและนาโอกิพบกับเท็ตสึยะ อายาโตะและเอริกะในรอบชิงชนะเลิศ คาซามิพูดจากดูแคลนอายาโตะรวมทั้งประกาศก้องอย่างมั่นใจว่าเขาจะเป็นผู้ชนะ ปรากฏว่านาโอกิถูกเล่นงานจนพ่ายแพ้ไปอย่างรวดเร็ว สร้างความตกตะลึงให้แก่คาซามิจนสติหลุด นาโอกิพยายามเข้ามาปลอบใจ ทว่าคาซามิกลับไม่ยอมรับความพ่ายแพ้ ในขณะนั้นซายูริซึ่งรับชมการประลองอยู่ตลอดเข้ามาปลอบใจด้วยอีกคนแต่ก็ถูกคาซามิตะคอกใส่และจากไปท่ามกลางความเป็นห่วงของนาโอกิและซายูริ

Rise and fall
คาซามิพบกับซากุรางิ มาคิโนะ และมาซามุเนะ ริคาโกะ ที่ได้เดินทางมาเพื่อฝึกซ้อมก่อนถึงวันแข่ง "มินาโนะ กักคุเอ็น AG Battle" ซึ่งเป็นการประลอง AG Battle ครั้งแรกที่จะถูกจัดขึ้นภายในโรงเรียนมินาโนะ คาซามิท้าทั้งสองประลองในกติกา 2 รุม 1 แต่ถูกริคาโกะปฏิเสธ เขาจึงยั่วโมโหจนริคาโกะตอบตกลง ซึ่งนาโอกิจัดการทั้งรินและมาเรียจนแพ้ราบคาบ คาซามิได้พูดจาเหยียดหยามทั้งคู่ก่อนที่จะจากไป

วันรุ่งขึ้นคาซามิเข้าร่วมการประลอง "มินาโนะ กักคุเอ็น AG Battle" และเข้ารอบรองชนะเลิศไปเจอกับริคาโกะ นาโอกิสามารถโชว์ฟอร์มได้อย่างน่ากลัวเช่นเดิมแต่ก็มีพลาดท่าให้กับริคาโกะและมาเรียเล็กน้อย สุดท้ายนาโอกิเป็นฝ่ายชนะไปอีกครั้งและพบกับมาคิโนะและริน รินซึ่งความสามารถด้อยกว่านาโอกิหลายเท่ากลับสามารถต่อสู้ได้อย่างสูสี และยังทำให้นาโอกิยอมรับในฝีมือจนเกิดเป็นมิตรภาพขึ้น สุดท้ายนาโอกิยังคงเอาชนะไปได้แม้จะเกือบเสียท่าก็ตาม คาซามิซึ่งไม่สบอารมณ์ในตอนแรกเริ่มยอมรับในตัวมาคิโนะและรินเช่นกัน ก่อนที่เขาจะกล่าวขอโทษทั้งมาคิโนะและริคาโกะที่เคยพูดจาสบประมาททั้งคู่ในตอนแรก

Old rival encounter
คาซามิได้พบกับอายาโตะคู่ปรับเก่าอีกครั้งโดยบังเอิญ

Relationship(s)

 * Naoki - Artificial Girl
 * Masamune Rikako - classmate, former rival
 * Aizawa "Stella" Sayuri - former classmate, her club member
 * Tetsuya Ayato - rival